**11-24/PON-00001.** Erabakia, zeinaren bidez onesten baita ponentzia bat eratzea Nafarroako Parlamentuko Erregelamenduaren 26.2 artikuluan jasotzen den Jokabide-kodea aztertzeko eta onesteko.

Erregelamendu Batzordeak onetsi du

Legebiltzarreko Erregelamenduaren 125. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin “Nafarroako Parlamentuko Erregelamenduaren 26.2 artikuluan jasotzen den Jokabide-kodea aztertzeko eta onesteko ponentzia bat sortzeko erabakia”, Nafarroako Parlamentuko Erregelamendu Batzordeak 2024ko ekainaren 5ean onetsia. Hona erabakiaren testua:

**1.** Erregelamendu Batzordearen baitan ponentzia bat eratzea, Nafarroako Parlamentuko Erregelamenduaren 26.2 artikuluan jasotzen den Jokabide-kodea aztertzeko eta onesteko.

**2.** Epe bat ematea, 2024o ekainaren 13ko 17:30ak artekoa, talde parlamentario eta foru parlamentarien elkarte bakoitzak aipatu ponentziarako ordezkaria izenda dezan Legebiltzarreko Mahaiari zuzendutako idazki baten bidez. Idazki horren bidez orobat izendatuko da kasuan kasuko talde edo elkarteko parlamentari bat, beharrezkoa denean ordezkari haren ordez arituko dena.

**3.** Behin ordezkariak izendatuta, Mahaiak erabakiko du ponentzia zein egunetan eratu eta lanean hasiko den.

**4.** Azterlana egiteko epea ponentzia eratu eta 6 hilabetera bukatuko da. Ponentziak txostena egiteko ezarritako epea luzatzea erabaki dezake. Kasu horretan, Legebiltzarreko Mahaiari eta ponentziako kideei horren berri emanen die.

**5.** Erabaki hau Legebiltzarreko Mahaiari jakinaraztea, beharrezkoa dena xeda dezan aipatu ponentziaren osaerari eta eraketari buruz.

Iruñean, 2024ko ekainaren 5ean

Lehendakaria: Unai Hualde Iglesias